**Білім беру саласы:** Денсаулық, Қатынас

**Ұйымдастырылған оқу іс-әрекеті:** Валеология, Тіл дамыту

**Тақырыбы:** Валеология еліне саяхат

**Мақсаты:** Денсаулық туралы ғылым «Валеология» жөнінде түсініктерін кеңейту. Адамның дене мүшелерінің қоршаған ортаны танып білудегі маңызы жайлы, дәрумендердің ағзаға тигізер пайдасы жөнінде түсіндіру. Жеке бас тазалығын сақтауға, үлкендерді сыйлауға тәрбиелеу. Салауатты өмір салтын ұстану дағдыларын қалыптастыру. 1- мамыр ҚР-ның халықтар достастығы күні екендігін айтып, өзара жағымды қарым-қатынастарын дамыту. Достыққа, отанын құрметтеуге тәрбиелеу.

**Әдіс-тәсілі:** Шаттық шеңбері**,** әңгімелеу, көрсету, түсіндіру, сұрақ-жауап, ойын.

**Көрнекілігі:** интерактивті тақта, видео, слайд, саяхатқа арналған жол, сиқырлы қақпа, көпір, ағынды су.

**Пәнаралық байланыс:** Дене тәрбиесі

|  |  |  |
| --- | --- | --- |
| **Іс-әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық**  **Қозғаушы**  **Ізденуші**  **Ұйымдастырушы**  **Рефлексивті**  **Коррекциялаушы** | Видеоролик көрсетіледі. Балалар саяхатқа дайындалады.  –Балалар мінекей біз сиқырлы әлемге де келіп жеттік. Бұл елдің не деп аталатынын сендер білесіңдер ме?  –Бұл ел Валеология елі деп аталады. Біз Валеология туралы жақсы білеміз. Валеология ғылымы нені зерттейтін еді?  –Иә валеология денсаулық туралы ғылым. Ол бізге ауырмаудың жолын үйретеді. Валеология елінде тек дені сау адамдар, құстар және аңдар тату-тәтті өмір сүреді.  –Денсаулық елінің дәрігері кім еді?  –Дұрыс айтасыңдар ендеше біз дәрігер Салауат ағайға қонаққа барайық.  (Құстың дауысы естіледі)  –Балалар тыңдайықшы бір дауыс естілетін сияқты бұл ненің дауысы?  –Иә бұл ақкөгершін құсының дауысы екен. Ол әрдайым біздің аспанымызда қалықтай ұшып, бізге бейбітшілік, ынтымақ, бірлік тілеп жүреді.  –Бүгін бізде ерекше күн. Себебі бүгін 1- мамыр ұлттар достастығы күні. Біздің елімізде көптеген ұлттар тұрады. Әр ұлттың өз тілі, өз діні, өз салт-дәстүрі болады.  –Біздің ұлтымыз қандай?  –Иә еліміздің көп бөлігін қазақтар құрайды және бізден басқа қандай ұлттар өмір сүреді?  –Елімізде олардан басқа әзірбайжан, грузин, қырғыз сияқты көп ұлттар бар. Біз барлығымыз бір шаңырақ астында тату-тәтті өмір сүрудеміз.  –Балалар көгершін құсының дауысы жақын жерден естілетін сияқты. Ол бізге қарай ұшып келе жатыр екен.  –Сәлеметсіздерме!  –Балалар біз өзге ұлт өкілдерімен дос боламызба?  –Иә әрине біз сіздермен дос боламыз. Себебі біздің жүрегіміз кең, жанымыз таза, өте мейірімді, қонақжай халықпыз.  –Достарым біз балалармен Валеология еліне саяхатқа шыққалы тұрмыз. Біз онда дәрігер Салауат ағайға қонаққа барамыз. Сендер де бізбен бірге барасыңдар ма?  –Балалар біз дәрігер ағайға баратын жолды білмейміз ғой. Бізге жолды не көрсететін еді?  –Ендеше барлығымыз карта деп айтайық.  Карта дәрігерге баратын жолды көрсетеді.   1. **Сиқырлы қақпа**   –Балалар мұнда бізге жұмбақтар беріліпті. Бұл жұмбақтар біздің дене мүшелерімізге қатысты екен.  а) көреді бәрін өзгенің,  көре алмайды өздерін.  –Көз бізге не үшін қажет?  –Ернұр мырза Ресейде көз сөзін қалай атайды?  ә) Екі шырақтың ортасында бір өзім.  Мұрынмен біз не істейміз?  Мұрын бұл иіс сезу мүшесі. Ол біздің ағзамызға түрлі микробтардың түсуінен сақтап тұрады.  б) Кетесің тұрып,  Барасың жүріп.  Қаласаң,  Отырасың бүгіп.  Дұрыс аяқ бізге не үшін керек?  –Диас мырза аяқ сөзі грузин тілінде қалай болады?  в) Қимылдаса қос шебер,  Қыруар-қыруар іс өнер.  –Балалар қолымыз не үшін қажет?  –Бізде бұлардан басқа қандай дене мүшелері бар?  –Олардың атқаратын қызметтері қандай?   1. **Ғажайып көпір**   –Балалар қараңдаршы көпірдің бетін тастар басып тастапты. Бұл бізге берілген тағы бір тапсырма болуы мүмкін. Мен мына бірінші тұрған тасты алып көрейін.  –Ой балалар мында бір хат жатыр, қане ашып оқиын. Мұнда бізге дәрумендер жайлы сұрақтар қойылыпты. Егер біз сұрақтарға дұрыс жауап берсек, онда бұл кедергіден де тез өтіп кете аламыз.  а) дәрумендер бізге не үшін қажет?  ә) дәрумендерді біз қайдан аламыз?  б) жеміс-жидекке, көкөністерге нелер жатады?  в) жеміс-жидектер мен көкөністер қайда өседі?  г) жемістер мен көкөністерде қандай дәрумендер бар?  Жарайсыңдар балалар енді біз ғажайып көпірдің үстінен өтейік.   1. **Ағынды су**   Су ханшайымының сұрақтары  –Мөлдір таза су бізге не үшін қажет?  –Сумен біз не істейміз?  –Ал сендер үйлеріңде қандай су ішесіңдер?  Судың адамға тигізер пайдасы зор. Сол үшін суды үнемдеп, таза сақтау керек оны ластауға болмайды. Себебі сусыз адамдар өмір сүре алмайды.  –Балалар сендер менің достарым кім екенін білесіңдерме?  –Ендеше мен сендерге жұмбақ жасырайын.  Ертемен күнде сен  Қолыңа сүйкесең  Кетіп кір-ласың,  Тап-таза боласың.  Шомылған баланы  Аймалап алады.  Сүртеді қолыңды,  Сүртеді жоныңды.  Бұл не?  Жарайсыңдар! Сендер өте ақылды екенсіңдер. Ендеше мен сендерді судан өткізіп жіберейін. Жолдарың болсын. Сау болыңдар.  –Мінекей балалар біз барлық кедергіден сүрінбей өттік. Салауат ағайға да жетіп қалдық.  Салауат ағай жүгіріп келеді.  –Сәлеметсіңдерме балалар. Мен таңғы таза ауамен тыныстап, жаттығулар жасап келе жатыр едім. Менің еліме қош келдіңдер!  Мен сендер сияқты көп балаларға ауырмаудың жолын үйретемін. Салауатты өмір салтын сақтауға баулимын.  –Ал сендер дене шынықтырумен шұғұлданасыңдар ма?  –Дене тәрбиесінде не істейсіңдер?  –Ал таңертең ұйқыдан тұрғанда не істейсіңдер?  –Күніге неше рет тамақтанасыңдар?  –Неше рет ұйықтайсыңдар?  Жарайсыңдар ендеше мен сендермен бір ойын өткізгім келіп тұр.  **Ойын. Төрт бұрышта төрт жалау.**  **Ойын шарты:** бұл ойынды ойнау үшін балалар 4 топқа бөлінеді. Арқан ішіне кіріп 4 жақта 4 түрлі жалауша тұр. Менің белгім бойынша әр топ өз жағындағы жалаушасына қарай тартып, жалаушасын алу керек. Қай топ бірінші алса, сол топ күшті болады.  Ойынды қорытындылау.  –Сіздердің араларыңызда бейбітшілік құсы ақ көгершін, өзге ұлт өкілдері де жүрген сияқты.  –Иә ағай біз сізге Грузиядан, Ресейден келген достарымызды алып келдік себебі бүгін бізде мереке. Халықтар достастығы күні. Қазақстан жері кең байтақ біздің елімізде 130 дан астам ұлттар бар.  Бейбітшілік әнін орындайды.  Салауат ағай:  Жарайсыңдар! Сендер өте ақылды, жақсы балалар екенсіңдер мен сендерге мынадай витаминдерді сыйға бергім келіп тұр. Ол сендердің бойларыңды өсіреді, ақылды, күшті болуларыңа көмектеседі.  Сендермен ойын ойнаған, ән айтқан маған қатты ұнады. Қош сау болыңдар! Жолдарың болсын!  Балалар сендерге саяхат ұнады ма?  Саяхаттың қай тұстары ұнады?  Жарайсыңдар балалар! Ендеше өзіміздің балабақшамызға оралайық | Жоқ білмейміз.  Біздің денсаулығымызды.  Дәрігер Салауат ағай.  Бұл құстың дауысы ғой.  Қазақ  Өзбек, орыс, қытай т.б.  Сәлеметсіздерме!  Мен ақ көгершінмін. Бейбітшілік құсымын. Еліме жеріме тыныштық тілеймін. Мен өзіммен бірге достарымды ертіп келдім. Олар сендермен дос болғысы келеді.  Ресей елінің азаматы мен Грузия елінің азаматы өздерін таныстырып, достық ниеттерін білдіреді.  Иә дос боламыз.  Иә барамыз  Карта  Карта  Көз  Жақсыны көру үшін керек.  Глаза деп атайды.  Мұрын  Дем аламыз  Аяқ  Қол  Балалардың жауабы.  Ауырмау үшін, бойымыз өсу үшін.  Жеміс-жидектер мен көкөністерден.  Бау-бақшада.  А, В, С дәрумендері бар.  Жоқ білмейміз  Сабын  Сүлгі  Иә  Денемізді шынықтырамыз, жуынамыз, жаттығу жасаймыз. Күніге 3 рет тамақтанамыз.  Түсте және кешке ұйықтаймыз.  Балалар топқа бөлініп ойын ойнайды.  Біз олармен доспыз.  Біз достарымызбен бірге ән айтамыз.  Сау болыңыз.  Иә ұнады. Әр бала саяхаттың өзіне ұнаған жерлерін айтады |

**Күтілетін нәтиже**

**Білуі:** Валеология ғылымы туралы жалпы түсінік

**Меңгеруі:** саяхат жасау арқылы алған білімдерін кеңейтеді. 1 мамыр мерекесі туралы түсінік алады.

**Жасай алуы:** сұрақтарға жауап береді, ойын ойнайды, тапсырмаларды орындайды.

